

# ที่ มท 0809.4/ว กรมส่งเสริมการปกครองท้องถิ่น

# ถนนนครราชสีมา เขตดุสิต กทม. 10300

# มีนาคม 2564

เรื่อง กำหนดการดำเนินการโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครู

และบุคลากรทางการศึกษาสังกัดองค์กรปกครองส่วนท้องถิ่น เพื่อให้มีหรือเลื่อนวิทยฐานะสูงขึ้น

ประจำปีงบประมาณ พ.ศ. 2564 รุ่นที่ 1 - รุ่นที่ 3

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0809.4/ว 3280 ลงวันที่ 22 ตุลาคม 2563

2. หนังสือกรมส่งเสริมการปกครองท้องถิ่น ด่วนที่สุด ที่ มท 0809.4/ว 4041 ลงวันที่ 29 ธันวาคม 2563

3. หนังสือกรมส่งเสริมการปกครองท้องถิ่น ด่วนที่สุด ที่ มท 0809.4/ว 255 ลงวันที่ 9 กุมภาพันธ์ 2564

สิ่งที่ส่งมาด้วย 1. บัญชีรายชื่อผู้เข้ารับการสัมมนา รุ่นที่ 1 ระหว่างวันที่ 24 – 27 มีนาคม 2564 จำนวน 1 ชุด

2. บัญชีรายชื่อผู้เข้ารับการสัมมนา รุ่นที่ 2 ระหว่างวันที่ 20 – 23 มีนาคม 2564 จำนวน 1 ชุด

3. บัญชีรายชื่อผู้เข้ารับการสัมมนา รุ่นที่ 3 ระหว่างวันที่ 1 - 4 พฤษภาคม 2564 จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้กำหนดดำเนินการโครงการสัมมนา เชิงปฏิบัติการ เรื่อง การประเมินผลงานข้าราชการหรือพนักงานครูและบุคลากรทางการศึกษา สังกัดองค์กรปกครองส่วนท้องถิ่น เพื่อให้มีหรือเลื่อนวิทยฐานะสูงขึ้น ประจำปีงบประมาณ พ.ศ. 2564 จำนวน 15 รุ่น ระหว่างเดือนมกราคม – กันยายน 2564 ณ โรงแรมอเล็กซานเดอร์ ถนนรามคำแหง แขวงหัวหมาก เขตบางกะปิ กรุงเทพฯ เนื่องจากเกิดสถานการณ์การแพร่ระบาดของโรคติดเชื้อไวรัส โคโรนา 2019 (โควิด 19) ในประเทศไทยทวีความรุนแรงเพิ่มมากขึ้น ได้เลื่อนการดำเนินการโครงการสัมมนาเชิงปฏิบัติการฯ ในห้วงเดือนมกราคม - กุมภาพันธ์ 2564 ออกไปจนกว่าสถานการณ์จะคลี่คลายหรือจนกว่าจะมีการประกาศเปลี่ยนแปลง จำนวน 3 รุ่น (รุ่นที่ 1 – รุ่นที่ 3) ความละเอียดแจ้งแล้ว นั้น

กรมส่งเสริมการปกครองท้องถิ่น พิจารณาแล้วเห็นว่า กรุงเทพมหานครได้มีประกาศ ปรับเขตพื้นที่สถานการณ์ของกรุงเทพมหานครจากพื้นที่ควบคุมสูงสุดเป็นพื้นที่ควบคุม ตามคำสั่งศูนย์บริหารสถานการณ์การแพร่ระบาดของโรคติดเชื้อไวรัสโคโร 2019 (โควิด 19) ที่ 3/2564 ลงวันที่ 22 กุมภาพันธ์ 2564 โดยกำหนดให้สถานที่ให้บริการห้องจัดเลี้ยง สถานที่จัดเลี้ยง รวมถึงสถานที่อื่นใด ที่มีลักษณะทำนองเดียวกันจำกัดผู้ร่วมกิจกรรมไม่เกิน 300 คน สามารถเปิดดำเนินการได้ เพื่อให้ การดำเนินการโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครูและบุคลากรทางการศึกษาสังกัดองค์กรปกครองส่วนท้องถิ่น เพื่อให้มีหรือเลื่อนวิทยฐานะสูงขึ้น ประจำปีงบประมาณ พ.ศ. 2564

เป็นไปด้วยความเรียบร้อยและบรรลุวัตถุประสงค์ ขอแจ้งกำหนดการโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครูและบุคลากรทางการศึกษาสังกัดองค์กรปกครอง ส่วนท้องถิ่น เพื่อให้มีหรือเลื่อนวิทยฐานะสูงขึ้น ประจำปีงบประมาณ พ.ศ. 2564 รุ่นที่ 1 - รุ่นที่ 3 ใหม่ ดังนี้

/รุ่นที่ 1...

-2-

รุ่นที่ 1 ระหว่างวันที่ 24 – 27 มีนาคม 2564

รุ่นที่ 2 ระหว่างวันที่ 20 – 23 มีนาคม 2564

รุ่นที่ 3 ระหว่างวันที่ 1 – 4 พฤษภาคม 2564

ในการนี้ขอให้จังหวัดแจ้งองค์กรปกครองส่วนท้องถิ่นที่มีข้าราชการหรือพนักงานครูและบุคลากรทางการศึกษา และหรือบุคลากรในสังกัดที่ได้สมัครและชำระเงินค่าลงทะเบียนการสัมมนาฯ ในรุ่นที่ 1 – รุ่นที่ 3 ไว้แล้ว เดินทางเข้าร่วมการสัมมนาฯ ตามวัน เวลา และสถานที่ข้างต้น รายละเอียดปรากฏตามสิ่งที่ส่งมาด้วยนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

สำนักพัฒนาระบบบริหารงานบุคคลส่วนท้องถิ่น

กลุ่มงานบริหารงานบุคคลทางการศึกษาท้องถิ่น

โทร. ๐-๒๒๔๑-๙๐๐๐ ต่อ 4229

โทรสาร 0-2241-9055